ગુજરાત કોંગ્રેસ પ્રમુખ અમિત ચાવડાએ શુક્રવારે વિધાનસભાગૃહમાં રાજ્યપાલના સંબોધન વિષયક ચર્ચામાં ભાગ લેતાં, વિદેશી મહાનુભાવોની આગતાસ્વાગતામાં કરોડો રૂપિયા ખર્ચવાની અને બીજી તરફ રાજ્યની પ્રજાના પ્રશ્નો પ્રત્યે મોં ફેરવવાની ભાજપ સરકારની નીતિઓ-પ્રાથમિકતાઓને આડે હાથે લીધી હતી અને જણાવ્યું હતું કે, યુએસ પ્રેસિડેન્ટ ડોનાલ્ડ ટ્રમ્પની ૩ કલાકની વિઝિટ માટે સો કરોડ રૂપિયા ખર્ચાય અને રાજ્યના બાળકોને કુપોષણમાંથી બહાર લાવવા માત્ર ૫૦ ગ્રામ લાડુ અપાય એ સૌના માટે શરમજનક છે.